recursal/SuperWikiNEXT-32B huggingface dataset:
Rey Mysterio
**Óscar Gutiérrez Rubio**, nado en Chula Vista (California) o 11 de decembro de 1974, e máis coñecido no ring como **Rey Mysterio**, é un loitador profesional estadounidense que traballa na marca SmackDown! de *World Wrestling Entertainment* (WWE).

Rey Mysterio é coñecido internacionalmente polo seu estilo de loita aérea e por empezar a revolución do *peso cruceiro* nos Estados Unidos na década de 1990, a súa época dentro da empresa de loita chamada *World Championship Wrestling* (WCW) aínda que empezou a súa carreira nos EUA na empresa *Extreme Championship Wrestling* (ECW).

A perda da Máscara (WCW)
------------------------

No evento de "pay per view" de febreiro de 1999, SuperBrawl IX, Rey Mysterio fixo parella con Konnan para enfrontarse a Kevin Nash e Scott Hall (Os Forasteiros) nunha loita de máscara polo título, onde Mysterio e Konnan foron derrotados a causa de ser Mysterio noqueado por un "bombazo de poder" por parte de Kevin Nash. A pesar de que Mysterio perdeu a máscara, permaneceu como un dos loitadores máis populares da empresa.

Mysterio despois converteríase nun "mataxigantes", logo de derrotar varios loitadores grandes como Kevin Nash, Bam Bam Bigelow, The Giant e Scott Norton. Logo faría parella con Billy Kidman e se unirían ao grupo Master P's No Limit Soldiers. Despois de que Master P's desapareceu da WCW, formouse un novo grupo coñecido como Filthy Animals, conformado por Eddie Guerrero, Konnan e Rey Mysterio.

World Championship Wrestling (WCW)
----------------------------------

Rey Mysterio, Jr. ingresou a empresa de loita World Championship Wrestling (WCW) onde empezou a gañar fama no ano de 1996. Foi o estandarte da nova Revolucion Pesocrucero nos EUA. Mudou o seu nome artístico por última vez a Rey Mysterio. en WCW Rey Mysterio tivo loitas moi famosas co Último Dragón, Dean Malenko, Psicosis, Eddie Guerrero e Juventud Guerrera. Co tempo, Rey Mysterio gañou o Campionato do Peso Cruceiro da WCW 5 veces.

|  |  |
| --- | --- |
| Control de autoridades | 
* Wd: Q44152
* WorldCat
* VIAF: 103021848
* Discogs: 3090264
* FAST: 1791131
* GND: 135352193
* IMDb: nm0347595
* ISNI: 0000 0000 7324 7275
* LCCN: no2009179930
* MusicBrainz: ID
* NNDB: 000160037
* TMDb: 568555
* TVcom: oscar-gutierrez-gonzales

 |
| *Saltopus*Rango fósil: 228 Ma 
PreЄ
Є
O
S
D
C
P
T
J
K
Pg
N

↓

Triásico Superior |
| --- |
|  |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Clase: | Sauropsida |
| (sen clasif.): | Ornithodira |
| (sen clasif.): | Dinosauriformes |
| Xénero: | ''***Saltopus''***von Huene, 1910 |

 |
| Nome binomial |
| ''***Saltopus elginensis''***von Huene, 1910 |

***Saltopus*** é un xénero de dinosauro bípede moi pequeno do que só se coñece unha única especie *S. elginensis*. Viviu durante o período Triásico tardío no que no presente é Escocia. É un dos máis famosos réptiles de Elgin.

Descrición
----------

*Saltopus elginensis* é coñecido por un único esqueleto parcial ao que lle falta a caveira mais que inclúe partes da columna vertebral, as extremidades anteriores, a pelve e as extremidades posteriores. Estes conserváronse principalmente como impresións ou fundicións naturais no gres e conta con moi pouco material óseo. Tiña a metade de tamaño dun gato doméstico, e podería chegar a medir entre 80 e 100 cm de longo. Tiña os ósos ocos coma os dos paxaros e outros dinosauros. É probable que o seu peso roldase arredor de 1 kg. A maioría da súa lonxitude está atribuída á súa longa cola. Tiña mans con cinco dedos, sendo o cuarto e o quinto máis pequenos que os outros. Ao contrario da descrición orixinal, en 2011 estabeleceuse que o sacro estaba composto de dúas vértebras, sendo esta unha condición primitiva, e non por catro.

Notas
-----

1. ↑  Huene, F.R. von (1910). "Ein primitiver Dinosaurier aus der mittleren Trias von Elgin." *Geol. Pal. Abh. n. s.*, **8**: 315-322.
2. 1 2  Michael J. Benton and Alick D. Walker†. 2011. "*Saltopus*, a dinosauriform from the Upper Triassic of Scotland", *Earth and Environmental Science Transactions of the Royal Society of Edinburgh*, Volume **101**, Special Issue 3-4, pp 285 - 299 Royal Society of Edinburgh 2011. Published online: 17 May 2011 doi 10.1017/S1755691011020081

|  |  |
| --- | --- |
| Control de autoridades | 
* Wd: Q132859
* BNCF: 44628
* MAG: 2778852648

 |

|  |  |
| --- | --- |
| Identificadores taxonómicos | 
* Fossilworks: 38518
* GBIF: 4822868
* IRMNG: 1373937

 |
**Pidgin-Deutsch** ou **alemán pidgin** é unha lingua de contacto xurdida na emigración en Alemaña. O termo popularizouse nas décadas entre o 1965 e 1985, a partir do estudo "Zum Pidgin-Deutsch der Gastarbeiter" analizado en base a enquisas a traballadores migrantes españois e italianos. O termo non se centra en nacionalidades específicas senón no conxunto total de inmigrantes no país considerando o efecto no total da poboación e en comparación con migrantes máis asentadas como as turcas. Varios académicos coinciden en que este tipo de pidgin, pese a mostrar trazos propios do termo, carece do trasfondo sociolóxico.

Trazos do alemán pidgin
-----------------------

* Fallo de formas flexionadas en adxectivos e verbos; colocación do infinitivo e a forma feminina do artigo indefinido.
* Acumulación excesiva de adverbios.
* Confusión entre a forma *viel* e *sehr*.
* *niks* en substitución de *nichts*, *nicht* ou *kein*.
* Forma errónea do saúdo con *du* en conexión con formas infinitivas.
* Formas propias de declinar, fallos entre o definido e indefinido, nas preposicións e pronomes en posición incorrecta do suxeito.

Notas
-----

1. ↑  "Franz Steiner Verlag, 5. Jahrg. H. 2 (Xullo, 1968), páx. 130-139"
2. ↑  [J. Arends/P. Muysken/N. Smith (1995) Pidgins and Creoles. Amsterdam: Benjamins "Pidgin-Deutsch"]
3. ↑  "Pidgin-Deutsch"

Véxase tamén
------------

### Outros artigos

* Pidgin
* Linguas crioulas
* Ruglish
Para outras páxinas con títulos homónimos véxase: Terceira posición.
Hillary Clinton e Tony Blair en febreiro de 2009
A **terceira vía** é unha corrente da ideoloxía social-demócrata en voga a partir da década de 1990. Tenta reconciliar a dereita e a esquerda, a través dunha política económica conservadora e dunha política social progresista. A primeira vista, semella ser unha corrente que presenta unha conciliación entre capitalismo de libre mercado e o socialismo democrático. Xa que os defensores da terceira vía a ven como algo alén do capitalismo de libre mercado e do socialismo democrático. Esta afirmación dá pé á concepción alternativa da terceira vía como "centrismo radical".

A terceira vía ten a súa orixe no goberno laborista que xurdiu en Australia a finais da década de 1980. Gañou popularidade durante o goberno de Bill Clinton nos EUA, sendo tamén defendido pola súa muller, Hillary, durante a campaña presidencial de 2008. Tony Blair e a súa facción dentro do Partido Laborista, o *Novo laborismo*, foron os defensores máis entusiastas da corrente mentres este foi primeiro ministro británico.

Este pensamento defende un "Estado necesario", no que a súa interferencia non sexa, nin máxima, como no socialismo, nin mínima, como no liberalismo. Tamén defende, entre outros puntos, a responsabilidade fiscal dos gobernantes, a loita contra a pobreza, unha presión tributaria proporcional aos ingresos, co Estado como responsábel d seguridade, saúde, educación e seguridade social.
Para outras páxinas con títulos homónimos véxase: Ronin (homónimos).

|  |  |
| --- | --- |
|  | Este artigo amosa escritos xaponeses. Sen o soporte axeitado, o texto pode mostrar símbolos sen sentido, coma caixas, marcas e outros. |

O *ronin* é heroe nacional xaponés **Miyamoto Musashi** practicando a súa técnica de dúas catanas con *bokkens*.
Un **rōnin** (en xaponés 浪人) literalmente "*home onda*" - un home errante como unha onda no mar) era un samurai sen amo durante o período feudal do Xapón, entre 1185 e 1868. Un samurai podía non ter amo debido á ruína ou a caída deste, ou porque perdía o favor deste.

O xeito máis sinxelo que había para que un samurai acabase sendo rōnin era a través do nacemento. O fillo ou filla dun rōnin tamén era rōnin, sempre que non renunciase ao seu status. A miúdo o rōnin por nacemento soñaba con demostrar a súa valía para poder xurar lealdade cun clan, converténdose así nun verdadeiro e auténtico samurai. Aínda que isto ocorrese de cando en vez, era algo infrecuente, reservado aos máis talentosos, pois poucos Daimyos estaban dispostos a sentar un precedente permitindo que un rōnin entrase no seu clan. Mais a miúdo os rōnin eran enviados en certas misións coa promesa da admisión, para logo negárllela baseándose nalgún tecnicismo.

Un dos máis famosos rōnin foi Miyamoto Musashi.

|  |  |
| --- | --- |
| Control de autoridades | 
* Wd: Q212418
* EBID: ID
* GiantBomb: 3015-4321

 |
*Piedade* de Miguel Anxo.
**Piedade** refírese á compaixón, a clemencia ou a misericordia que se ten cara a algo ou alguén.

Etimoloxía
----------

A palabra *piedade* vén da palabra *pietas* latina, a forma do substantivo do adxectivo *pius*, que significa 'devoto' ou 'bo'.

Defínese a *pietas* coma un sentimento que impulsa ao recoñecemento e cumprimento de todos os deberes, non só para coa divindade, os pais, a patria, os parentes, os amigos, senón para con todo ser humano.

Segundo a RAG, a palabra piedade posúe estas acepcións: 

1. Sentimento de devoción a Deus, a Virxe, os santos e as cousas da relixión.
2. Acción de axudar a alguén, que vén provocada polo sentimento de pena que nos produce a situación desa persoa ou animal.

Notas
-----

1. ↑  Diccionario latino de Blánquez Fraile
2. ↑  Definicións no *Dicionario da Real Academia Galega* e no Portal das Palabras para *Piedade*.

|  |  |
| --- | --- |
| Control de autoridades | 
* Wd: Q2724817
* BNCF: 8387
* EBID: ID
* GEC: 0201128
* JSTOR: pity
* MAG: 2777976675
* Treccani: pieta

 |
**Shaman** é un programa (interface e infraestrutura) de KDE para a xestión de paquetes. Este programa actúa de parte intermediaria entre o usuario e o sistema de xestión de paquetes, permitindo xestionar *software* de distintos sistemas de xestión de paquetes coa mesma interface e similares funcionalidades. As súas funcionalidades son similares a outros xestores, coma Synaptic.

Orixe
-----

Orixinalmente **Shaman** era unha interface gráfica baseada en Qt4 para libalpm, a biblioteca de Pacman, que permite a instalación de paquetes de *software* en Arch Linux. Posteriormente, os seus *desenvolvedores* decidiron facer posible utilizalo xunta calquera sistema de paquetes.

Desenvolvemento
---------------

**Shaman** está escrito en C e C++ cunha interface en Qt.

Aínda que o desenvolvemento de **Shaman** semella estar detido, continúa. Nestes momentos estase a traballar na súa segunda versión, que estará baseada nun sistema de engadidos que permitirán o seu uso en calquera sistema de paquetes utilizando distintas infraestruturas.

A aplicación está *internacionalizada*, polo que pode ser traducida a outras linguas. Porén, aínda non se traduciu ao galego.

Funcionalidades
---------------

Entre as súas características cabe salientar:

* Extensible a calquera xestor de paquetes e integrado con eles.
* Deseño simple baseado en engadidos.
* Completamente asíncrono.
* Controlable mediante o uso de guións.

### Funcionalidades planeadas

En versións futuras, Shaman incorporará funcionalidades coma:

* integración con KRunner,
* trebello para o escritorio Plasma.

Notas
-----

1. ↑  "SourceForge.net: Shaman" (en inglés). Consultado o 02/05/2009.
2. ↑  drf. "Shaman, libalpm frontend in Qt4 - Arch Linux Forums" (foro) (en inglés). Consultado o 02/05/2009.

Véxase tamén
------------

### Outros artigos

* Chakra GNU/Linux

### Ligazóns externas

* Código fonte.
**Salvador Alarcón Horcas**, nado en Baena en 1857 e finado en Madrid o 13 de agosto de 1936, foi un xurista e escritor español.

Morreu asasinado o bando frentepopulista ao comezo da Guerra Civil Española, a pesar de manterse fiel ás institucións republicanas. Foi nomeado Fillo Predilecto de Baena o 5 de febreiro de 1949.

Traxectoria
-----------

### Carreira xudicial

Salvador Alarcon exerceu como xuíz e fiscal en Sevilla, destacando como instrutor do caso do famoso incendio e, posterior saqueo, da Igrexa parroquial de San Julián en Sevilla (1932).

Foi xuíz especial do sumario instruído contra Manuel Azaña pola súa participación na Revolución de 1934 contra as institucións republicanas.

Posteriormente, e até o seu asasinato, foi Maxistrado do Tribunal Supremo na Segunda República, á que lle foi sempre fiel.

### Final da súa vida

Ao comezo da Guerra Civil, cando era Maxistrado do Tribunal Supremo da Segunda República, o diario madrileño de ideoloxía marxista *Claridade* publicou que Salvador Alarcón Horcas exerceu dous anos antes como xuíz especial no sumario seguido contra Azaña, pola súa participación na revolución de 1934 contra as Institucións republicanas.
Uns días despois, o 13 de agosto de 1936, foi detido por membros da Fronte Popular e posteriormente asasinado na Casa de Campo de Madrid.

Obras escritas
--------------

### Obras como autor

Escribiu diversas obras sobre dereito do traballo.

* *Accidentes del trabajo: (Teoría y práctica de la responsabilidad)*, Reus, 1923. Obra escrita en colaboración co Maxistrado e Fiscal Antonio Rodríguez Martín (1859-1932).
* *Contratos de trabajo y de aprendizaje*, Reus, 1927
* *Accidentes del trabajo y jurisdición industrial*, Reus, 1929

### Discursos e conferencias

* Discurso pronunciado por Don Salvador Alarcón e Forcas... no acto da solemne adxudicación de premios...: Real Asociación de Mestres de Primeiro Ensino San Canáno... Tomo VIII da 2a. serie. 16 pp. Editado por Eulogio das Heras, 1923.

Notas
-----

1. ↑  "Comparece de nuevo el señor Azaña ante el juez que instruye el sumario por el contrabando de armas autorizado por el gobierno que presidió el declarante". *ABC* (en castelán). 18 de xaneiro de 1935. Consultado o 3 de novembro de 2018.
2. ↑  Cancio (2006: 2)

Véxase tamén
------------

### Bibliografía

* ABC (Madrid) - 18/01/1935
* "El incendio de la iglesia parroquial de San Julián", en: El Boletín das Confrarías de Sevilla, nº 578, de abril de 2007.
* CANCIO FERNÁNDEZ, R.C. (2006): "El Tribunal Supremo durante la Guerra Civil (1936-1939): vicisitudes y duplicaciones", en *Congreso La Guerra Civil Española 1936 - 1939.* Madrid: Sociedade Estatal de Conmemoracións Culturais.

|  |  |
| --- | --- |
| Control de autoridades | 
* Wd: Q6117620
* WorldCat
* VIAF: 220621081
* BNE: XX1172681

 |
*Vue de Lyon*  por Georges Dufrénoy afiche de 1937
O **Salón de outono** (en francés, *Salon d'Automne*) é unha exposición de arte que se celebra anualmente en París dende 1903.

O Salon de outono foi creado o 31 de outubro de 1903 no Petit Palais, coa iniciativa do arquitecto e crítico de arte belga Frantz Jourdain (1847-1935), contando coa colaboración de artistas como Matisse, Rouault, Bonnard e Marquet. Perseguía unha dobre finalidade: ofrecer saídas aos mozos artistas e descubrir ao público popular o impresionismo e mailas súas prolongacións artísticas. Un dos seus primeiros éxitos foi a exposición que deu a coñecer o fauvismo en 1905. Nos seus comezos foi o centro de varias exposicións conmemorativas de artistas da época, destacando as de Gauguin (1903) e Cézanne (1907). Tamén adoita ter representación de artistas estranxeiros.

A elección do outono como a tempada de presentación é estratéxica por varios conceptos: non só lles permite aos artistas presentar as súas pequenas pinturas realizadas ao aire libre no curso do verán, senón que se desmarca doutros dous grandes salóns (o Nacional e o dos Artistas franceses) que celebraban as súas exposicións en primavera.

O Salón de Outono destacou así mesmo por divulgar todo tipo de xénero artístico, dende a pintura e escultura ata a fotografía, o gravado, o deseño, as artes aplicadas etc. Estaban particularmente ben representados os pintores estranxeiros.

Dende 1904, o Salón deixou o Petit Palais para ir ao Grand Palais.

Véxase tamén
------------

### Outros artigos

* Salón de París

### Ligazóns externas

* O salón de outono (en francés)

|  |  |
| --- | --- |
| Control de autoridades | 
* Wd: Q739989
* WorldCat
* VIAF: 135536860
* BNF: 118781517
* EBID: ID
* GND: 10102421-6
* ISNI: 0000 0001 2163 1125
* LCCN: no2011101562
* SUDOC: 032302479

 |
| SaltónRango fósil: Cuaternario – Presente  |
| --- |
| Cunchas de saltón
Fósiles de *L. crassum* do Plioceno, en Italia. |
| Clasificación científica |
| 

|  |  |
| --- | --- |
| Reino: | Animalia |
| Filo: | Mollusca |
| Clase: | Bivalvia |
| Orde: | Veneroida |
| Familia: | Cardiidae |
| Xénero: | '**Laevicardium'** |
| Especie: | ''***L. crassum''*** |

 |
| Nome binomial |
| '**Laevicardium crassum'**Gmelin, 1791 |

O **saltón** (*Laevicardium crassum*, Gmelin 1791; antes *L. norvegicum*) é un molusco bivalvo pertencente á familia dos cárdidos (Cardiidae), da orde Veneroida.

Morfoloxía
----------

Ten unha cuncha sólida, forte, equivalva e equilateral, co umbo centrado. Forma redondeada ou ovalada e tamaño máximo de 8 cm de diámetro.

A cuncha é practicamente lisa, aínda que presenta 40-50 costelas radiais moi pouco marcadas, só apreciables nas proximidades da marxe libre. Tamén se poden apreciar as liñas de crecemento concéntricas.

A cor é castaña clara ou crema, normalmente con manchas irregulares algo máis escuras, máis visibles na rexión do umbo. O interior é branco, ás veces con tons rosados ou alaranxados, e mostra na marxe as estrías correspondentes ás costelas (a este carácter debe o nome castelán de *almeja dentada*).

Hábitat e bioloxía
------------------

Esta especie está amplamente distribuída.

Ríos Panisse non recolle esta especie nas costas galegas.

Notas
-----

1. ↑  Paleontology Database

Véxase tamén
------------

### Bibliografía

* RAMONELL, Rosa: *Guía dos mariscos de Galicia*. Galaxia, Vigo 1985.

### Outros artigos

* Lista de bivalvos de Galicia

### Ligazóns externas

|  |  |
| --- | --- |
|  | Commons ten máis contidos multimedia sobre:  ***Saltón*** |

* Ficha en World Register of Marine Species
* Ficha en Asturnatura.com

|  |  |
| --- | --- |
| Identificadores taxonómicos | 
* Dyntaxa: 218260
* EUNIS: 59004
* Fossilworks: 209972
* GBIF: 2286537
* iNaturalist: 363965
* IRMNG: 10229640
* ITIS: 80895
* NBN: NBNSYS0000175981
* NCBI: 429181
* SeaLifeBase: 48258
* Soortenregister: 137277
* TAXREF: 64546
* WoRMS: 139004

 |
Barca no Éufrates en Basra (Iraq)
O **río Éufrates** (nome grego tradicional, en Aramaico *Frot/Frat*, Persa antigo *Ufrat*, en árabe *الفرات*, e en turco *Fırat*) é un dos ríos que forma a Mesopotamia xuntamente co Río Tigris, onde hoxe se atopa o actual Iraq.

O río formase pola unión de dous afluentes: o Kara (Éufrates Occidental), que nace nas montañas orientais da Turquía ao norte de Ercerun e mailo Murat (Éufrates Oriental), que se orixina no lago Van. O río ten aproximadamente 2.780 km de extensión e a súa porción superior escoa por entre *canóns* e gargantas para o suroeste a través da Siria e despois do Iraq. Os ríos Khabur e Balikh, que se orixinan tamén na Turquía, xúntanse ao río Éufrates na porción oriental da Siria. Despois diso, ao longo de todo o seu curso, o río Éufratres non recibe máis contribucións doutros corpos de auga. Abaixo de Basra no Sur do Iraq o río únese ao río Tigris para formaren o río Shatt al-Arab, que vai desaugar no Golfo Pérsico.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Río Éufrates***  |


|  |  |
| --- | --- |
| Control de autoridades | 
* Wd: Q34589
* WorldCat
* VIAF: 237806341
* BRE: 4010322
* EBID: ID
* GEC: 0025493
* GeoNames: 315147
* GND: 4258936-8
* LCCN: sh85045605
* NKC: ge138086
* OSM: 10106318
* Pleiades: 912849

 |
**Alexandre Rosell i Feliu**, coñecido como **Sandro Rosell**, nado en Barcelona o 6 de marzo de 1964, é un empresario catalán que foi presidente do Futbol Club Barcelona entre 2010 e 2014.

Traxectoria
-----------

É diplomado en Ciencias Empresariais e MBA por ESADE. Empezou a súa vida profesional na empresa Myrurgia, pasando posteriormente ao departamento de mercadotecnia internacional do Comité Organizador dos Xogos Olímpicos de Barcelona'92 (COOB 92). Foi vicepresidente do Futbol Club Barcelona entre 2003 e 2005. É propietario da empresa Bonus Sports Mercadotecnia, S.L. (BSM) dedicada á mercadotecnia deportiva.

Convértese no 39º presidente do Futbol Club Barcelona o 1 de xullo de 2010, logo de gañar as eleccións cun 61,35% de votos dos socios do club. Durante a súa presidencia o equipo conseguiu dúas Ligas (2010-11, 2012-13), unha Copa do Rei (2011-12), tres Supercopas de España (2010, 2011, 2013), unha Liga de Campións (2010-11), unha Supercopa de Europa (2011) e un Mundial de Clubs (2011).

O 23 de xaneiro de 2014, Sandro Rosell renuncia ao seu cargo pola admisión a trámite do xuíz Ruz da querela por apropiación indebida en modalidade de distracción e por simulación contractual no traspaso de Neymar. Foi substituído no cargo polo entón vicepresidente do club, Josep Maria Bartomeu.

Notas
-----

1. ↑  Mundo Deportivo, ed. (23 de xaneiro de 2014). "Sandro Rosell dimite como presidente do Barça".

Véxase tamén
------------

### Ligazóns externas

* Páxina Oficial de Sandro Rosell *(en catalán)*

|  |  |  |
| --- | --- | --- |
| Predecesor:**Joan Laporta** | **Presidente do FC Barcelona**2010-2014 | Sucesor:**Josep Maria Bartomeu** |

|  |  |
| --- | --- |
| Control de autoridades | 
* Wd: Q311954
* WorldCat
* VIAF: 159837872
* BNE: XX1755469
* CANTIC: a11005373
* GEC: 0280154
* GND: 1057694320
* ISNI: 0000 0001 0652 7055
* BDFutbol: 204278
* Worldfootball: sandro-rosell

 |
**Sandra González Álvarez**, nada en Tomiño en 1973, é unha política galega do BNG.

Traxectoria
-----------

Sandra González Álvarez na XXI Feira do Viño do Rosal.
É licenciada en Ciencias Políticas e especialista en Administración Local. Presentouse como candidata á alcaldía de Tomiño nas eleccións municipais do 2007, sendo elixida alcaldesa grazas a un pacto de goberno co PSOE e Centristas de Tomiño.

Desde entón volveu encabezar a candidatura do BNG en catro ocasións, conseguindo senllas maiorías absolutas. Nas municipais do 2011 obtivo 9 concelleiros. En 2015 a lista que lideraba acadou 1 concelleiro máis, e en 2019 mellorou o resultado ao facerse con 11. Nos comicios de 2023 renovou a maioría por cuarta vez outra vez con nove concelleiros.

|  |  |  |
| --- | --- | --- |
| Predecesor:**José Luis Fernández Lorenzo** |  **Alcaldesa de Tomiño** 2007 - actualidade | Sucesor:**no cargo** |

Notas
-----

1. ↑  Sandra González hace historia con mayoría absoluta y 4.007 votos del BNG en Tomiño
2. ↑  Elecciones en Tomiño | El BNG amplía su mayoría en Tomiño
3. ↑  "Sandra González consegue a súa cuarta maioría absoluta en Tomiño pero perde dous edís". *Faro de Vigo* (en castelán). 2023-05-29. Consultado o 2023-07-05.

Véxase tamén
------------

### Outros artigos

* Eleccións municipais en Tomiño

### Ligazóns externas

* Entrevista en ANT

|  |  |
| --- | --- |
| Control de autoridades | 
* Wd: Q12399869
* WorldCat
* VIAF: 42160133
* BNE: XX4758704
* GND: 1147038031
* ISNI: 0000 0001 1568 2364
* LCCN: n2008011758
* SUDOC: 099525046

 |
Para outras páxinas con títulos homónimos véxase: As Gándaras.

O **río das Gándaras** é un curso fluvial galego, afluente do río Tambre pola marxe dereita.

Toponimia
---------

Unha «gándara» fai referencia a un terreo baixo, areento, húmido e improdutivo, onde só medra a maleza. Procedería da palabra prerromana *ganda*, que significa «pedregal».

Percorrido
----------

Nace e morre no concello de Vilasantar. O seu nacemento atópase preto de Ril, na parroquia de Barbeito. Atravesa toda esa parroquia así como a de Mezonzo e remata desembocando no río Tambre, preto do Batán. No seu camiño recibe as augas do río das Cernadas, así como doutros regatos menores, e tamén fai mover o mecanismo dun dos poucos batáns que se conservan na Península, e que aínda funciona (agora como pequeno museo), na aldea a que dá nome, O Batán.

Unha ruta de sendeirismo chamada *Ruta dos Muíños* acompaña o curso do río.

Afluentes
---------

* Río das Cernadas, desemboca preto de Viladarcas, pola marxe esquerda.

Galería de imaxes
-----------------

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |
| --- |
| Batán de Mezonzo |
| Batán de Mezonzo  |

|  |
| --- |
| Muíño da Mera |
| Muíño da Mera  |

|  |
| --- |
| Fervenza |
| Fervenza  |

|  |
| --- |
| Pasos da Vella |
| Pasos da Vella  |

 |

Notas
-----

1. ↑  Ares Vázquez, Nicandro (2013). *Estudos de toponimia galega* **II**. Real Academia Galega. pp. 857, 918. ISBN 978-84-87987-85-4. Arquivado dende o orixinal o 09 de outubro de 2020. Consultado o 09 de outubro de 2020.
2. ↑  "O batán, onde a la perdía o seu peso" (en castelán). Consultado o 14 de maio de 2018.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Río das Gándaras***  |

### Bibliografía

* Saavedra Penas, Jacinta (2011). Ingenios hidráulicos preindustriales: molinos, batanes y aserraderos a lo largo del río das Gándaras, Vilasantar (PDF) (Informe) (en castelán). Universidade da Coruña.
**Thomas Gee** (nado o 24 de xaneiro de 1815 e morto o 28 de setembro de 1898), foi un predicador nonconformista, xornalista a editor galés.

Traxectoria
-----------

Gee naceu en Dinbych. Aos catorce anos entrou na oficina da imprenta do seu pai, pero continuou cos seus estudos de gramática polas tardes.
En 1837 marchou a Londres para mellorar os seus coñecementos sobre impresión, e cando volveu a Gales un ano máis tarde, lanzouse na súa obra literaria, educativa e relixiosa, e a partir de 1845 fíxose cargo da empresa familiar converténdoa nunha auténtica editorial, Gwasg Gee. Entre as súas publicacións estaban a famosa revista trimestral *Y Traethodydd* ("O ensaísta"), *Y Gwyddoniadur Cymreig* ("Encyclopaedia Cambrensis"), e Dr. Silvan Evans; *English-Welsh Dictionary* (1868), pero o seu meirande logro neste ámbito foi a revista *Baner Cymru* ("A bandeira de Gales"), fundada en 1857 e fusionada con *Yr Amserau* ("Os tempos") dous anos máis tarde so o nome de *Baner ac Amserau Cymru*.

Esta publicación pronto foi vista como unha especie de oráculo en Gales, e desempeñou un gran papel na promoción do movemento nacionalista e de *home rule* no país. En cuestións educativas emprendeu unha loita longa exitosa a favor de escolas non confesionais e do establecemento dun sistema escolar intermedio. Avogou entusiasticamente pola separación Igrexa-Estado, e tivo un memorábel duelo xornalístico co Doutor John Owen sobre este asunto. A  *Eisteddfod* atopou nel un amigo coidadoso e un sabio conselleiro. A autoridade da súa presenza, mestría na dicción e voz resoante fixeron del un efectivo orador. Ordenouse na igrexa metodista calvinista, en Bala en 1847, e entregou o seu tempo e o seu talento xenerosamente á Escola Dominical e ao Movemento pola Temperanza. Ao longo da súa vida creu máis no ministerio gratuíto itinerante que no fixo. Cando morreu en 1898, o seu funeral foi o máis impoñente que se vira nunca no norte de Gales.

|  |  |
| --- | --- |
| Control de autoridades | 
* Wd: Q3399836
* WorldCat
* VIAF: 62806482
* BNB: ID
* FAST: 26747
* GEC: 0029559
* LCCN: n78068438
* ODNB: 46663

 |
Os **premios Emmy** son galardóns que se entregan anualmente como premio á excelencia na industria da televisión estadounidense.

Organizacións
-------------

Tres organizacións separadas, pero relacionadas, presentan os premios Emmy:

* A Academia de Artes e Ciencias da Televisión (Academy of Television Arts & Sciences) honra á televisión en horario primetime (entre 6 PM e 2 AM). Non inclúe deportes.
* A Academia Nacional de Artes e Ciencias da Televisión (National Academy of Television Arts & Sciences) recoñece a programación deportiva, documental e noticiera en horarios matutinos e vespertinos (daytime).
* A Academia Internacional de Artes e Ciencias da Televisión (International Academy of Television Arts & Sciences) honra a programación orixinaria fóra dos Estados Unidos.

Os máis coñecidos son os Premios Primetime Emmy, seguido polos Premios Daytime Emmy, tendo ambos as súas propias categorías dos Emmy ás Artes Creativas (Creative Arts Emmys).

Historia
--------

Os premios Emmy foron entregados por primeira vez o 25 de xaneiro de 1949 no Hollywood Athletic Club. Os trofeos dos Premios Emmy son fabricados por unha compañía privada no cárcere de máxima seguridade O Dorado Correctional Facility, n'O Dourado, Kansas.

O nome Emmy tivo as súas orixes no termo *Immy*, que se usou nos primeiros tempos da televisión para identificar o tubo de rexistro de imaxes das cámaras. As iniciais da palabra "imaxe" en diminutivo, *Immy*, transformáronse no nome *Emmy*, de carácter máis feminino. A estatuilla, que representa a unha muller, deseñouna o enxeñeiro Louis McManus, cuxo modelo foi a súa propia esposa. A súa estatua foi a última en chegar das 48 que se presentaron ó concurso convocado, e foi a que gañou a competición.

As ás representan a musa da arte e o átomo representa o "electrón da ciencia".

Véxase tamén
------------

|  |  |
| --- | --- |
|  | Commons ten máis contidos multimedia sobre:  ***Premios Emmy*** |

### Ligazóns externas

* Academia Nacional da Televisión
* Academia de Artes e Ciencias da Televisión

|  |  |
| --- | --- |
| Control de autoridades | 
* Wd: Q123737
* EBID: ID
* GEC: 0247465
* GND: 4601936-4
* IMDb: ev0000223
* LCCN: sh85042811

 |
Cartucho do nome de Sened.
**Sened** foi o quinto faraón da segunda dinastía de Exipto. Reinou c. 2735-2724 adC (von Beckerath)

O Canon de Turín asigna a **Sened** 54 anos. Se é **Setenes**, o que cita Manetón, o seu goberno duraría 41 anos.

A Lista Real de Abidos denomínalle **Senedi**. Na Lista Real de Saqqara figura como **Senedy**.

O *Papiro Médico de Berlin* cita a **Sened** como sucesor de Den.

O seu nome, **Senedi**, e o de Peribsen atópase nunha "falsa porta" conservada no Museo Exipcio do Cairo.

Tras a morte de **Sened** Exipto deixou de estar gobernado por un só faraón.

Outras hipóteses
----------------

* foi identificado con Weneg, Peribsen, ou Sejemib (supondo que Peribsen e Sejemib fosen dous personaxes diferentes)
* Segundo W. Helck: Sened gobernou inmediatamente logo de Peribsen.
* Segundo N. Grimal: Sened e Peribsen eran contemporáneos.

  


|  |  |  |
| --- | --- | --- |
| **Predecesor:**
Weneg | **Faraón**
*Segunda dinastía* | **Sucesor:**
Neferkara |
Posesións e protectorados no noroeste de África. Río de Oro é a rexión situada ao sur do paralelo 26º, entre Mauritania e o océano Atlántico.
**Río de Oro** (en árabe: وادي الذهب wādī-að-ðahab, transcrito tamén *Oued Edhahab*) era, xunto a Saguia el Hamra, un dos dous territorios en que se dividía o Sáhara Español antes da ocupación de Marrocos. Abarcaba unha superficie de 184.000 km² e a súa capital era Villa Cisneros (actual Dakhla). 

O paralelo 26º servíalle como fronteira norte. Era atravesado polo Trópico de Cáncer. O límite sur era o Cabo Branco que forma unha península na que se acha a cidade de La Güera. Esta península foi anexionada por Mauritania á vez que se retiraba de todo o territorio saharauí que ocupara entre 1976 e 1979. 

A fronteira entre a zona mauritana e marroquí era unha liña que partía no oeste ao norte de Vila Cisneros na costa, no paralelo 24º, no leste ata a fronteira con Mauritania á altura do paralelo 23º. 

A denominación orixinal do territorio débese a que en 1442 uns portugueses parecen obter un pouco de ouro en po a cambio das súas mercancías, e creron descubrir un rico país aurífero. Nalgúns mapas antigos, así un de Diego Ribera publicado en 1529, figura vindo da Nigricia Central e desemboca no Atlántico mentres, en mapas máis modernos aparece un curso moito máis curto, que desemboca no golfo en cuestión co nome de Uadi Meguetha Mersug, chegando unha expedición española xa nos anos 1885 e 1886 a declarar que non existía río algún que desembocase no golfo, podendo levar a unha posible equivocación a forma longa e estreita do golfo que os descubridores portugueses tomaron polo estuario dun río.

Véxase tamén
------------

### Outros artigos

* República Árabe Saharauí Democrática
* Historia do Sáhara Occidental

|  |  |
| --- | --- |
| Control de autoridades | 
* Wd: Q929147
* WorldCat
* VIAF: 158499987
* EBID: ID
* GEC: 0055751
* GeoNames: 2461939
* LCCN: n2008011909

 |
Logotipo de Televisión de Galicia.
En España denomínase **televisión autonómica** a aquela canle de televisión pública que emite nun ámbito autonómico e está xestionada por unha comunidade autónoma.

Historia
--------

Xurdiron a partir da *Lei da Terceira Canle* impulsada polo goberno de Felipe González. Esta tiña como obxectivo nun principio a creación dunha terceira canle de Televisión Española con desconexións para cada Comunidade, pero os gobernos autonómicos lográronse adiantar e rachar o monopolio de TVE. As primeiras televisións autonómicas en emitiren foron a catalá TV3 e a vasca ETB en 1983, e a TVG en 1985.

Listaxe de canles autonómicas:

* Radio y Televisión de Andalucía.

Canal Sur
Canal Sur 2
Canal Sur HD
* Radio Televisión Canaria

Televisión Canaria
Televisión Canaria Dos
* Ente Público de Radio-Televisión de Castilla – La Mancha.

Castilla-La Mancha Televisión
Castilla-La Mancha Televisión 2
* Corporació Catalana de Mitjans Audiovisuals (1983).

TV3
El 33
3/24
Canal Super3
Esport 3
TV3HD
* Ente Público Radio Televisión Madrid

Telemadrid (1989).
laOtra
* Ràdio Televisió Valenciana (1989).

Canal Nou
Canal Nou Dos
Canal Nou 24
* Compañía de Radio-Televisión de Galicia (1985).

TVG
tvG2
* Euskal Irrati Telebista (1983).

ETB 1
ETB 2
ETB 3
* Ens Públic de Radiotelevisió de les Illes Balears (2005).

IB3
IBdos
* Radiotelevisión del Principado de Asturias.

TPA7
TPA8
TPA9 HD
* Radiotelevisión de la Región de Murcia.

7RM
* Corporación Aragonesa de Radio y Televisión.

Aragón Televisión
* Corporación Extremeña de Medios Audiovisuales.

Canal Extremadura Televisión
Para o concello da provincia de Teruel véxase: Seno, Teruel.

Variación do valor do seno e o coseno en función do ángulo para un radio de valor igual a 1.
En trigonometría o **seno** dun ángulo (abreviado *sen* ou *sin* do latín sĭnus) é a función dun ángulo que relaciona o valor do cateto oposto ó ángulo co da hipotenusa. Expresado a través dun triángulo rectángulo, o seno é a razón entre o cateto oposto e a hipotenusa dese triángulo:

{\displaystyle \operatorname {sen}(\alpha )={\frac {a}{c}}}
Ou tamén como a ordenada correspondente a un punto que pertence a unha circunferencia unitaria centrada na orixe (c = 1):

{\displaystyle \operatorname {sen}(\alpha )=a\,}
En matemáticas o **seno** é a función obtida ó facer variar a razón mencionada, sendo unha das funcións transcendentes.

Para entender o concepto visualmente: O seno é a proxección do cateto oposto sobre a hipotenusa. O número de catetos opostos que caben na hipotenusa do triángulo. Por iso, o seno do ángulo de 0 grados é 0: Hai 0 catetos opostos sobre a hipotenusa. O seno de 30 é 0.5: Na hipotenusa caben 2 catetos opostos. O seno de 90 é 1: A hipotenusa e o cateto oposto ó ángulo son iguais. Comprobándoo con lapis e papel, ou con algún programa de deseño asistido por computadora, é fácil de ver e de comprender.

Así, cando se representan os valores do seno nunha gráfica, hai unha función en forma de onda, que pasa de 0 a 1 e de 1 a 0 e de 0 a -1 e de -1 a 0 outra vez, segundo os valores que toma neses catro ángulos rectángulos, de vértice común, que forman a circunferencia.

Representación gráfica
----------------------

Representación das funcións trigonométricas no plano xy, os valores no eixo x multiplicados por {\displaystyle \pi } radián. A función seno, denominada senoide
Representación das funcións trigonométricas no plano xy, os valores no eixo x en graos sesaxesimais.
Representación gráfica animada do seno, y = sen x (onde x é o ángulo medido en radiáns)

Notas
-----

1. ↑  Definicións no *Dicionario da Real Academia Galega* e no Portal das Palabras para *sen*.

Véxase tamén
------------

### Outros artigos

* Arcoseno
* Coseno
* Tanxente
* Sinusoide
* Trigonometría
* Función matemática
* Función par
* Función impar
O **río de San Mamede** é un afluente pouco caudaloso do curso alto do río Miño pola súa marxe esquerda.

Curso
-----

Nace co nome de **rego de San Cibrao** preto do lugar de Xesús de Nazaret (Bóveda, Lugo). Recibe as augas do rego de Penadarca pola marxe esquerda entre dúas graveiras e un vertedoiro. Preto de Luxilde recibe o rego de Mollapán pola marxe esquerda. Cambia de nome a río de San Mamede tras pasar a vía do tren preto de Buratai. Á altura de Malle recibe pola marxe esquerda o rego de Malle, xusto antes de atravesar a autovía A-6 e introducirse na parroquia de Santo André de Castro. Na Ponte do Castro, no lugar do Cuco recibe pola marxe esquerda o rego dos Foxos, e dende a xunta sae o canal que alimenta o muíño. Finalmente desemboca no río Miño entre o Chao do Monte e a nova depuradora de Lugo.

Notas
-----

1. 1 2 3  Xunta de Galicia. "Mapa de fondo: Mapa Base Vectorial. Procura territorial provincia Lugo, concello Lugo, parroquia Bóveda, lugar Xesús de Nazaret" (Mapa). *Mapa Base Vectorial con capas de Hidrografía*. 1:2.257. Información Xeográfica de Galicia. Consultado o 8/05/2016.
Desembocadura do río de VilaselánDesembocadura do río de Vilaselán
O **río de Vilaselán** é un río da provincia de Lugo. Transcorre enteiramente polo concello de Ribadeo.

Topografía
----------

O Río de Vilaselán nace nas 'Fontes do Lobo', na parroquia ribadense de Ove, pasando logo á de Vilaselán, onde desemboca.

É curto, de pendente grande na parte alta, e pendente media no resto, ata a súa desembocadura, onde forma un esteiro.

Bioloxía
--------

Na súa parte alta e desembocadura atópase rodeado de eucaliptos. No resto do seu percorrido predominan os prados.

Xeoloxía
--------

Fai un corte na rasa costeira, que representa a meirande parte do seu percorrido.

Medio ambiente
--------------

Está abondo afectado porque nas súas fontes (as Fontes do Lobo) cóllese auga para Ribadeo, deixando só un pequeno regueiro no mellor dos casos, co que o seu caudal é mínimo na actualidade, exceptuando chuvias copiosas. Antes de percorrer 1 km pasa á beira do vertedoiro vello de Ribadeo, hoxe nominalmente pechado. Asemade, a partir do primeiro quilómetro de percorrido, recibe augas sen tratar no seu leito. Finalmente, xa case no esteiro, serve de leito para o emisario de augas de Ribadeo, ata que este sae a mar aberto.

Aproveitamento
--------------

Non é aproveitado exceptuando aplicacións naturais propias.

Construcións
------------

No seu primeiro tramo só é atravesado por un par de camiños sen pontes, estando minimamente canalizado á beira do antigo vertedoiro. Logo atravesa a estrada local Ribadeo - A Devesa entubado, (e próximo á circunvalación ribadense), atopando logo á súa beira casas, a estrada N-634, outras estradas menores e camiños, todos xa con pontes. En tramos vese canalizado, e aínda un longo tramo vai entubado baixo construcións (tras pasar pola N-634).

Notas
-----

1. ↑  "Sixpac". *sixpac.xunta.es*. Arquivado dende o orixinal o 07 de setembro de 2017. Consultado o 2019-01-04.
2. ↑  Asensio Amor, Isidoro (1975). "Morfología del frente costero en el límite galaico astur". *Boletín del Instituto de Estudios Asturianos*. 84-85 (29): 347–358. ISSN 0020-384X.
3. ↑  "El emisario de Ribadeo cobra forma". *La Voz de Galicia* (en castelán). 2015-06-18. Consultado o 2019-01-05.
4. ↑  "Del Álamo pone a Ribadeo como ejemplo de preocupación por el medio ambiente". *La Voz de Galicia* (en castelán). 2001-02-06. Consultado o 2019-01-05.

Véxase tamén
------------

### Outros artigos

* Ríos de Galicia
**Telephones Rouges** foi unha banda galega de noise rock procedente do Grove formada no ano 2007. O grupo publicou tres EPs, un EP compartido e un álbum antes da súa disolución en 2013.

Historia
--------

Telephones Rouges naceu no ano 2007 como un proxecto persoal de Rubén Domínguez ao que se lle uniron ao pouco tempo Matías Auch, Álex e Foso Común. O seu primeiro concerto foi o 13 de abril na Coruña e pouco tempo despois comezaron a gravar os seus primeiros temas. En 2008 publicaron o EP *Liberté, La Nuit* a través do selo madrileño for Noise's Sake nun edición limitada de 50 CD-R. Ese mesmo ano tamén publicaron o EP autoeditado *Telephones Rouges*.

A banda foi escollida como unha das 30 semifinalistas do Proyecto Demo 09 xunto con outros tres grupos galegos: Noise Project, Franc3s e The.

En setembro de 2010 Telephones Rouges gravou no estudio Abrigueiro de Friol *Radiocontrol EP*, un dico de cinco temas publicado por Mama Vynila Records en maio de 2011. En 2010 temán colaboraron co tema "Cúspeo xa!" no álbum recompilatorio *Galician Bizarre*.

En xaneiro de 2012 Mama Vinyla lanzou o EP compartido coa banda barcelonesa Piñata *MAX SPLIT*, con dous temas de cada grupo. As cancións de Telephones Rouges foron gravadas no estudio Círculo Polar do Grove. No mes de agosto gravaron os temas do seu primeiro álbum no estudio A Ponte de Tomás Ageitos. O disco, chamado *Disenso*, foi producido pola propia banda xunto con Iñaki Bea de Nadadora e publicouse no mes de novembro a través de Mama Vynila.

A banda anunciou a súa separación no ano 2013 e realizaron o seu derradeiro concerto o 27 de decembro na sala Twist & Shout do Grove. Tras a disolución Rubén Domínguez uniuse a Chicharrón e comezou un proxecto en solitario chamado Pantis.

Discografía
-----------

| Álbum | Ano | Selo | Notas |
| --- | --- | --- | --- |
| *Liberté, La Nuit* | 2008 | for Noise's Sake | EP |
| *Telephones Rouges* | 2008 | autoeditado | EP |
| *Radiocontrol EP* | 2011 | Mama Vinyla Records | EP |
| *MAX SPLIT* | 2012 | Mama Vynila Records | EP compartido con Piñata |
| *Disenso* | 2012 | Mama Vynila Records, Matapadre |  |

Notas
-----

1. ↑  "Telephones Rouges - Liberté, La Nuit". Discogs. Consultado o 21 de setembro de 2018.
2. 1 2  "Telephones Rouges". La Fonoteca. Consultado o 21 de setembro de 2018.
3. ↑  "Cuatro grupos gallegos, entre los semifinalistas del Proyecto Demo". La Voz de Galicia. Consultado o 21 de setembro de 2018.
4. ↑  "Radiocontrol EP by Telephones Rouges". Bandcamp. Consultado o 21 de setembro de 2018.
5. ↑  "Galician Bizarre". Bandcamp. Consultado o 21 de setembro de 2018.
6. ↑  "MAX SPLIT by Telephones Rouges VS Piñata". Bandcamp. Consultado o 21 de setembro de 2018.
7. ↑  "Disenso by Telephones Rouges". Bandcamp. Consultado o 21 de setembro de 2018.

Véxase tamén
------------

### Ligazóns externas

* Bandcamp

|  |  |
| --- | --- |
| Control de autoridades | 
* Wd: Q61363768
* MusicBrainz: ID
* Songkick: 1083912

 |
Unha **televisión comunitaria** é unha canle de televisión propiedade, operada e/ou programada por un grupo comunitario, xeralmente unha organización sen ánimo de lucro ou cooperativa aínda que nalgúns casos poden ser operadas por institutos, universidades, compañías por cable ou gobernos municipais.

Australia
---------

En Australia as canles que teñen este tipo de licenza son C31 Adelaide, 31 Brisbane, C31 Melbourne, West TV, TVS Sydney, LINCTV Lismore e Bushvision Mount Gambier.

Canadá
------

No Canadá por lei as compañías por cable teñen que operar ou emitir televisións comunitarias, a metade da programación ha de realizarse por produtores independentes, normalmente asociacións ou grupos de voluntarios.

Estados Unidos
--------------

Nos Estados Unidos coñécese como televisión de acceso público ( *Public-access television*) comezou en 1968, desenvolvéndose despois de que a Federal Communications Commission emitise o coñecido como *Third Report and Order* en 1972, que requiría a todos os sistemas de cable, dentro dos considerados como 100 primeiros mercados de televisión, a prover tres canles de acceso público (un educativo, un para o goberno local e outro de uso público), a partir de 1976 os sistemas de cable en comunidades con cando menos 3500 subscritores teñen que dispoñer de catro canles de acceso público e permitir acceso ao equipamento e estudios para uso do público ..

Notas
-----

1. 1 2  "Museum TV". Arquivado dende o orixinal o 22 de xuño de 2011. Consultado o 27 de novembro de 2010.
|  |  |
| --- | --- |
|  | Este artigo amosa letras ugaríticas. Sen o soporte axeitado, o texto pode mostrar símbolos sen sentido, coma caixas, marcas e outros. |

**Teshub** (tamén escrito **Teshup**, **Teššup** ou **Tešup**; en cuneiforme dIM; xeróglifo luvita (DEUS)TONITRUS, lido como *Tarhunzas*; ugarítico 𐎚𐎘𐎁, *TṮB*) foi o deus hurrita do ceo, o trono e as tormentas. **Taru** era o nome dun deus da tormenta hatti semellante, cuxa mitoloxía e culto como divindade primaria continuaron e evolucionaron a través das culturas hititas e luvianas descendentes. Nestes dous casos, Taru era coñecido como *Tarhun / Tarhunt- / Tarhuwant- / Tarhunta*, nomes derivados da raíz anatólica *\*tarh* "derrotar, conquistar". Taru/Tarhun/Tarhunt foi finalmente asimilado e identificado co hurrita Teshub ao redor da época das reformas relixiosas de Muwatallis II, gobernante do Novo Reino Hitita a comezos do século XIII a.C. En xeral, estas reformas pódense clasificar como unha incorporación oficial de divindades hurritas ao panteón hitita, sendo un número menor de deuses hurritas importantes (como Teshub) que se identifican explicitamente con grandes divindades hititas preexistentes (como Taru). Teshub reaparece no reino sucesor cultural post-hurrita de Urartu como Tesheba, un dos seus principais deuses; na arte urartiana represéntase de pé sobre un touro.

Notas
-----

1. 1 2  Annick Payne (2014), *Hieroglyphic Luwian: An Introduction with Original Texts*, 3rd revised edition, Wiesbaden: Harrassowitz Verlag, p. 159.
2. ↑  M.L. West, *Hesiod Theogony* (1966:18-31); G.S. Kirk, *Myth: Its Meaning and Function in Ancient and Other Cultures* (Berkeley e Os Ánxeles, 1970:214-20.
3. ↑  UT 31
4. ↑  Tarhun (*Encyclopædia Britannica*)
5. ↑  "Hittite language reading". Arquivado dende o orixinal o 07 de outubro de 2014. Consultado o 05 de setembro de 2022.
6. 1 2  Teshub (*Encyclopædia Britannica*)

|  |  |
| --- | --- |
| Control de autoridades | 
* Wd: Q248242
* EBID: ID
* GEC: 0065777
* SUDOC: 242131298

 |
**Tesouro de Bedoya**| Arracadas barquiformes decoradas con filigrana e granulado, ademais de posibles motivos de "moscas" ou "abellas"

---

 |
| **Data da descuberta** | Anos 1940 |
| **Exposto** | Museo de Pontevedra |
| **Web** | museo.depo.es |

O **tesouro de Bedoya** é un conxunto de pezas de ouro e prata atopadas en Ferrol e conservadas no Museo de Pontevedra.

Historia
--------

O nome do tesouro vén dado polo apelido da familia Bedoya que o atopou descoñecéndose o lugar exacto do seu achado ou procedencia. Foi atopado na década de 1940 nunha eira no lugar da Chousa, na parroquia de Doniños. Francisco Bedoya Fojo mandou limpar a leira, e o servente atopou un pequeno caldeiro de bronce con algo que brillaba no interior. O atopado foi gardado durante 10 anos no faiado da casa. O tesouro foi amosado a Xosé Filgueira Valverde, entón director do Museo de Pontevedra, que certificou a súa autenticidade. O 12 de outubro de 1953 o Museo de Pontevedra mercou o tesouro por 30.000 pesetas.

Descrición
----------

O tesouro está formado por pezas de ouro de orixe castrexa e por aneis e moedas de ouro e prata da época romana:

* Un diadema de ouro;
* Dúas arracadas de ouro, de tipo arriñonado;
* Dúas arracadas de ouro, de tipo laberintiforme;
* Un anel signatario de ouro, con entalle;
* Un anel de ouro, cunha pedra (ametista) engarzada;
* Dous áureos, datados entre os anos 54 e 85 despois da era actual;
* Vinte e sete denarios de prata, datados entre os anos 63 antes da era actual a 91 despois da actual;
* Un caldeiro de bronce, o que contiña o tesouro.

Véxase tamén
------------

### Outros artigos

* Tesouro

### Ligazóns externas

* O tesouro de Bedoya: análise de localización. GRUPO DE ARQUEOLOXÍA DA TERRA DE TRASANCOS. Anuario Brigantino.
* Sección de ourivería do Museo de Pontevedra